CELEX: 32004D0690
Language: hu
Date: 2004-10-07 00:00:00
Title: 2004/690/EK: A Bizottság határozata (2004. október 7.) elektronikus helymeghatározási eszközök beszerzésére és azoknak halászhajók fedélzetére történő rögzítésére irányuló 2004. évi közösségi pénzügyi hozzájárulásról (az értesítés a B(2004) 3358. számú dokumentummal történt)

13.10.2004   
            
            
               HU
            
            
               Az Európai Unió Hivatalos Lapja
            
            
               L 314/11
            
         
      A BIZOTTSÁG HATÁROZATA
   
   (2004. október 7.)
   elektronikus helymeghatározási eszközök beszerzésére és azoknak halászhajók fedélzetére történő rögzítésére irányuló 2004. évi közösségi pénzügyi hozzájárulásról
   (az értesítés a B(2004) 3358. számú dokumentummal történt)
   (2004/690/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tagállamok halászat-ellenőrzési programjaihoz nyújtott közösségi pénzügyi hozzájárulásról szóló, 2004. április 29-i és különösen annak 6. cikke (1) bekezdésére 2004/465/EK tanácsi határozatra (1),
   mivel:
   
               (1)
            
            
               A tagállamok eljuttatták a Bizottsághoz a 2004. január 1. és 2004. december 31. közötti időszakra szóló halászat-ellenőrzési programjaikat, illetve a közösségi pénzügyi hozzájárulás iránti kérelmüket a programokra fordított kiadásaikhoz.
            
         
               (2)
            
            
               A 2004/465/EK határozatban felsorolt tevékenységekre vonatkozó kérelmek jogosultak közösségi finanszírozásra. Figyelembe véve különösen a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletet (2), elsőbbséget élvez a függélyek között mérve 15 méternél nagyobb méretű hajók műholdas megfigyelési rendszerének kiterjesztése, a halászati tevékenységek ellenőrzéséhez kapcsolódó új technológiák megvalósítására vonatkozó kísérleti projektek, az ellenőrzésért felelős köztisztviselők képzése és cseréje, valamint ellenőrző és felügyeleti feladatok a halászati térségben.
            
         
               (3)
            
            
               Szükséges a 2004. évi támogatható kiadásokhoz történő közösségi hozzájárulás legfelső összegének meghatározása a tagállamoknak olyan elektronikus helymeghatározási eszközök beszerzéséhez és azok fedélzetre történő rögzítéséhez nyújtandó támogatása vonatkozásában, amelyek lehetővé teszik a halászati felügyelő központoknak a hajók távolról, hajómegfigyelési rendszeren keresztül történő ellenőrzését.
            
         
               (4)
            
            
               Szükséges az ilyen tevékenységekre irányuló közösségi hozzájárulás mértékének rögzítése, és azon feltételek megállapítása, amelyek alapján a nemzeti kiadásokat a Közösség megtéríti.
            
         
               (5)
            
            
               Az elektronikus helymeghatározási eszközöknek meg kell felelniük a műholdas hajómegfigyelési rendszerekre vonatkozó részletes rendelkezések megállapításáról szóló, 2003. december 18-i 2244/2003/EK bizottsági rendeletben (3) rögzített követelményeknek.
            
         
               (6)
            
            
               A tagállamoknak a 2004/465/EK határozat 8. cikkével összhangban kötelezettséget kell vállalniuk kiadásaikra annak az évnek a végétől számított 12 hónapon belül, amikor az erről a határozatról szóló értesítést kézhez kapták. Eleget kell tenniük a határozat azon rendelkezésének is, amely a projektek megkezdésére és a visszatérítés iránti kérelmek benyújtására vonatkozik.
            
         
               (7)
            
            
               Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
            
         ELFOGADTA EZT A HATÁROZATOT:
   1. cikk
   Tárgyi hatály
   Ez a határozat megállapítja a tagállamoknak nyújtott közösségi pénzügyi hozzájárulás teljes összegét, a közösségi pénzügyi hozzájárulás mértékét, és azon feltételeket, amelyek alapján hozzájárulás nyújtható elektronikus helymeghatározási eszközök beszerzéséhez és azok közösségi halászhajók fedélzetre történő rögzítéséhez.
   2. cikk
   Támogatható kiadás
   (1)   Ezen határozat értelmében közösségi pénzügyi hozzájárulásban részesülhetnek azok a kiadások, amelyeket olyan elektronikus helymeghatározási eszközök beszerzésére és azok közösségi halászhajók fedélzetre történő rögzítésére fordítanak, amelyek lehetővé teszik a halászati felügyelő központoknak a hajók távolról, hajómegfigyelési rendszeren keresztül történő ellenőrzését.
   (2)   Az (1) bekezdésben említett eszközök megfelelnek a 2244/2003/EK rendeletben rögzített követelményeknek.
   (3)   Kizárólag az egyéni nemzeti halászat-ellenőrzési programok keretén belül felmerült kiadások részesülhetnek közösségi pénzügyi hozzájárulásban.
   3. cikk
   Teljes összeg
   A tagállamoknak nyújtott pénzügyi hozzájárulás teljes összege a mellékletben kerül meghatározásra.
   4. cikk
   Hozzájárulás mértéke és feltételei
   (1)   Közösségi hozzájárulásra jogosult, elektronikus helymeghatározási eszközök beszerzésére és azok fedélzetre történő rögzítésére irányuló támogatható kiadások legfelső összege hajónként nem haladhatja meg a 4 500 eurót.
   (2)   Az (1) bekezdésben előírt 4 500 eurós legfelső összegen belül a közösségi pénzügyi hozzájárulás az első 1 500 eurós támogatható kiadás esetében 100 %-os.
   (3)   A hajónkénti 1 500 és 4 500 euró közötti támogatható kiadás esetében a közösségi pénzügyi hozzájárulás nem haladhatja meg a kiadás 50 %-át.
   5. cikk
   Pénznem
   A nem euróban kifejezett visszatérítés és előlegek iránti kérelmek az a havi euróárfolyam alapján kerülnek átváltásra, amelyik hónapban a Bizottsághoz érkeztek.
   6. cikk
   Ennek a határozatnak a tagállamok a címzettjei.
   
      Kelt Brüsszelben, 2004. október 7-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 157., 2004.4.30., 114. o. A HL L 195., 2004.6.2., 36. oldalán szereplő határozat helyesbítésének megfelelően.
   
      (2)  HL L 358., 2002.12.31., 59. o.
   
      (3)  HL L 333., 2003.12.20., 17. o.
   
      MELLÉKLET
      A pénzügyi hozzájárulás teljes összege
      
                  (EUR)
               
            
                  Tagállam
               
               
                  Nemzeti kiadás
               
               
                  Legfelső közösségi hozzájárulás
               
            
                  Belgium
               
               
                  0
               
               
                  0
               
            
                  Cseh Köztársaság
               
               
                  0
               
               
                  0
               
            
                  Dánia
               
               
                  482 142
               
               
                  401 571
               
            
                  Németország
               
               
                  780 000
               
               
                  585 000
               
            
                  Észtország
               
               
                  115 050
               
               
                  101 775
               
            
                  Görögország
               
               
                  2 569 600
               
               
                  876 000
               
            
                  Spanyolország
               
               
                  2 866 500
               
               
                  1 911 000
               
            
                  Franciaország
               
               
                  2 047 500
               
               
                  1 365 000
               
            
                  Írország
               
               
                  552 000
               
               
                  360 000
               
            
                  Olaszország
               
               
                  9 984 000
               
               
                  3 744 000
               
            
                  Ciprus
               
               
                  107 800
               
               
                  90 650
               
            
                  Lettország
               
               
                  0
               
               
                  0
               
            
                  Litvánia
               
               
                  30 000
               
               
                  22 500
               
            
                  Luxemburg
               
               
                  0
               
               
                  0
               
            
                  Magyarország
               
               
                  0
               
               
                  0
               
            
                  Málta
               
               
                  321 943
               
               
                  159 000
               
            
                  Hollandia
               
               
                  722 500
               
               
                  488 750
               
            
                  Ausztria
               
               
                  0
               
               
                  0
               
            
                  Lengyelország
               
               
                  0
               
               
                  0
               
            
                  Portugália
               
               
                  0
               
               
                  0
               
            
                  Szlovénia
               
               
                  48 000
               
               
                  24 000
               
            
                  Szlovákia
               
               
                  0
               
               
                  0
               
            
                  Finnország
               
               
                  190 800
               
               
                  108 000
               
            
                  Svédország
               
               
                  262 320
               
               
                  176 160
               
            
                  Egyesült Királyság
               
               
                  4 190 616
               
               
                  2 831 808
               
            
                  Összesen
               
               
                  25 270 771
               
               
                  13 245 214